Bitcoin fyller ni år i dag – sjekk den elleville utviklingen

Den digitale valutaen har gått fra å være forbeholdt datanerder til å bli et verdensomspennende fenomen.

BITCOIN-BURSDAG: På tross av stor motstand fyller bitcoin ni år 31. oktober 2017. Vis mer byoutline Foto: å© Mark Blinch / Reuters Reuters

Publisert: Publisert: 31. oktober 2017 21:18

For nøyaktig ni år siden publiserte den myteomspunne grunnleggeren Satoshi Nakamoto dokumentet med planer om utvikling av en person-til-person valuta kalt bitcoin.

Ved hjelp av blokkjede-teknologi skulle valutaen være desentralisert, altså ingen myndigheter eller selskaper skulle ha eierskap til utstedelse og administrasjon av valutaen.

Ni år senere er bitcoins markedsverdi på over 100 milliarder dollar i markedsverdi og har stabilisert seg over 6.000 dollar per bitcoin.

Denne utviklingen fascinerer analytiker Torbjørn Bull Jensen i Menon Economics.

– Bitcoin har gått fra å være et dokument med noen teorier på en epost-liste for krypteringsinteresserte til hva det er i dag. Til tross for systematisk motstand har bitcoin hatt en utrolig overlevelsesevne. Vi kan verken takke myndigheter eller næringsliv for at bitcoin eksisterer i dag, sier han til E24.

For det har vært langt ifra mangel på kritikk og motgang for kryptovalutaen de siste ni årene.

Sjekk bitcoins kursutvikling siden starten lenger ned i saken.

Kalte bitcoin luftspeiling

En av verdens mest anerkjente investorer og verdens tredje rikeste person, Warren Buffett, gikk hardt ut mot bitcoin i 2014.

– Holde dere unna bitcoin, det er en luftspeiling. At bitcoin har en iboende verdi er for meg kun en spøk, sa han den gang til CNBC.

minE24 er Norges eneste app med komplett kursliste over kryptovalutaer. Lurer du på hvor mye bitcoin er verdt nå? Last ned appen i App Store eller Google Play, og hold deg oppdatert!

Saken fortsetter under bildet.

LITE ENTUSIASTISK: Det var i 2014 få lovord fra investor Warren Buffet om investeringsmulighetene i bitcoin. Vis mer byoutline Foto: Nati Harnik AP

I 2014 ble verdens største kryptovalutabørs Mt. Gox utsatt for et dataangrep, og bitcoin-verdier for milliarder av kroner forsvant til ukjente hender.

Senere har også andre fra verdens finanselite har vært hardt ute mot bitcoin.

Sjefen for verdens største investeringsfond Blackrock, Larry Fink, knyttet bitcoin direkte opp mot kriminalitet.

– Bitcoins vekst viser kun hvor mye hvitvasking som egentlig skjer i verden, sa han til Business Insider.

Den siste uttalelsen kom fra Jamie Dimon, konsernsjefen i storbanken JP Morgan, som advarte om at ansatte som investerte i bitcoin ville få sparken.

– Det er verre enn tulipankrakket. Det kommer ikke til å ende bra. Noen kommer til å bli drept, sa Dimon på en konferanse i tidlige september.

Siden banksjefen kom med uttalelsen, har bitcoin over doblet seg i verdi.

Heller ikke norske investorer ser med interesse på bitcoin.

– Våre fond drives av makroøkonomiske analyser og forventninger til politiske beslutninger, det gjør ikke kryptovalutaene, og derfor er ikke det interessant for oss, sa sjeføkonom i hedgefondet Nordkinn Asset Management, Bjørn Roger Wilhelmsen, til E24 tidligere i år.

Reguleringståke

Ettersom flere og flere har fått øynene opp for bitcoin, har også stater måtte se på regulering av digitale valutaer.

Praksisen har vært svært ulik fra land til land, og analytiker Jenssen er ikke imponert.

– Det har vært mye ymse rundt regulering, mest fordi myndigheter ikke har forstått kryptovaluta, sier han.

VAR SKEPTISK: Analytiker i Menon Economics, Torbjørn Bull Jenssen trodde bitcoin var en svindel da han oppdaget teknologien i 2012. Vis mer byoutline Foto: Håkon Mosvold Larsen NTB scanpix

Kina har vært et av landene som har sett en masseadopsjon innen kryptoinvestering, også i bitcoin. Men i høst tok landet beslutningen om å forby bitcoin-handel, samt annen investering relatert til kryptovaluta.

I Japan er holdningen en helt annen, bitcoin kan brukes til betaling i mange restauranter og butikker, og enkelte steder kan man betale regninger med bitcoin.

Sveits har også vært svært positive til bitcoin og kryptovaluta, og mange av verdens største selskaper knyttet til kryptoindustrien er registrert i landet.

Norge har ikke vært i tet når det kommer til regulering av bitcoin, og Jenssen mener man går glipp av store verdier ved å sitte på gjerdet.

– Den etablerte finansnæringen i Norge tør ikke å engasjere seg i bitcoin fordi myndighetene ikke har kommet med klare retningslinjer.

De neste ni årene

Det er mange spådommer rundt fremtiden til bitcoin, og hvor den digitale valutaen befinner seg når det har gått ni nye år.

BITCOIN-LEDER: Stephan Nilsson i Norges Bitcoin- og Blockchainforening. Vis mer byoutline Foto: NORGES BITCOIN- OG BLOCKCHAINFORENING

Stephan Nilsson, leder i Norges Bitcoin-og Blockchainforbund tror utviklingen kan sammenlignes med internett.

– De neste ni årene vil blokkjede-teknologi og bitcoin påvirke livene våre på samme måte som internett har gjort de siste 10 årene, bare 100 ganger kraftigere, sier han.

De siste årene har vi lest om massive kutt i både Nordea og DNB, og Nilsson mener dette kun vil fortsette i tiden som kommer.

– De fleste banker og forsikringsselskaper vil ikke eksistere, ettersom blokkjede-teknologi vil gjøre jobben de gjør i dag billigere, raskere og tryggere, mener han.

Analytiker Jennsen sparer heller ikke på kruttet når han beskriver tiden som kommer.

– Jeg tror lokal valuta fremdeles vil ha sin plass, men bitcoin kan komme til å ta over den rollen dollaren har i dag.

Her kan du lese mer om Bitcoin Digital valuta Bank Digitalisering Teknologi Valuta